Diari Oficial de la Generalitat Valenciana


Sumari del DOGV 3332, del 17-09-1998 (1998/6812)

Resolució de 5 d'agost de 1998, de Ferrocarrils de la Generalitat Valenciana, FGV, per la qual es declara la innecessarietat d'un immoble.
------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1998/08/05/(2)/dof/vci/html**

### Dades del document

Número de DOGV
:   3332

Data del DOGV
:   17-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6812


Data del document
:   05-08-1998

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * Museros
    * propietat immobiliària
    * cultura regional

Resolució de 5 d'agost de 1998, de Ferrocarrils de la Generalitat Valenciana, FGV, per la qual es declara la innecessarietat d'un immoble. [1998/6812]
  
El Consell d'Administració de FGV, fent ús de les facultats que li confereix el vigent estatut, aprovat per Decret 144/86, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que a continuació es descriu:
  
Parcel·la de 353,52 metres quadrats situada al p. km. 3/267 (antic moll) davant l'estació de Museros de la línia 3 de FGV, FC Rafelbunyol-Alameda, afectada per la unitat d'execució n.º 6 del PGOU, terme municipal de Museros.
  
Terreny de forma irregular, situat davant del p. km. 3/267, línia 3 de FGV, Rafelbunyol-Alameda, davant de l'estació, al terme municipal de Museros, carrer de l'Emperador, amb una superfície de 353,52 metres quadrats. Limita al nord-nord-oest amb terrenys propietat del senyor Ramón Roselló; al sud, cantó amb el carrer de l'Emperador, en línia recta de 12,5 metres; a l'est, amb terrenys propietat del senyor Ramón Roselló, en línia trencada de 72 metres; i a l'oest, amb terrenys propietat de FGV, del Ferrocarril Rafelbunyol-Alameda, estació de Museros, en línia recta de 73 metres.
  
Es van adquirir en el seu dia mitjançant expropiació forçosa per la Companyia de Ferrocarrils i Tramvies de València.
  
El temps transcorregut des de l'adquisició d'aquest immoble, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei de Règim Jurídic de les Administracions Públiques i del Procediment Administratiu Comú de 26 de novembre de 1992.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu Reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46481), acompanyada de la documentació que acredite fefaentment l'expropiació origen del dret de reversió, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes comptat a partir del dia de la publicació.


Còpia Permalink ELI